CELEX: C2005/182/49
Language: fi
Date: 2005-07-23 00:00:00
Title: Asia C-199/05: Cour d'Appel de Bruxellesin 28.4.2005 tekemällään päätöksellä esittämä ennakkoratkaisupyyntö asiassa Euroopan yhteisö vastaan Belgian valtio

23.7.2005   
            
            
               FI
            
            
               Euroopan unionin virallinen lehti
            
            
               C 182/26
            
         Cour d'Appel de Bruxellesin 28.4.2005 tekemällään päätöksellä esittämä ennakkoratkaisupyyntö asiassa Euroopan yhteisö vastaan Belgian valtio
   (Asia C-199/05)
   (2005/C 182/49)
   Oikeudenkäyntikieli: ranska
   Cour d'Appel de Bruxelles on pyytänyt 28.4.2005 tekemällään päätöksellä, joka on saapunut Euroopan yhteisöjen tuomioistuimeen 9.5.2005, yhteisöjen tuomioistuimelta ennakkoratkaisua asiassa Euroopan yhteisö vastaan Belgian valtio seuraaviin kysymyksiin:
   
               1.
            
            
               Onko Euroopan yhteisöjen erioikeuksista ja vapauksista tehdyn pöytäkirjan 3 artiklan toista kohtaa, jossa määrätään, että jäsenvaltioiden hallitukset antavat tarvittavat säännökset hintaan sisältyvien välillisten myyntiverojen hyvittämiseksi tai maksamiseksi takaisin, tulkittava siten, että sen soveltamisalaan kuuluu suhteellinen maksu, joka kannetaan tuomioistuinten kaikilla aloilla antamista tuomioista, joissa velvoitetaan maksamaan tiettyjä summia tai muuttamaan rahaksi arvopapereita?
            
         
               2.
            
            
               Onko Euroopan yhteisöjen erioikeuksista ja vapauksista tehdyn pöytäkirjan 3 artiklan kolmatta kohtaa, jossa määrätään, että vapautus ei koske sellaisia veroja ja maksuja, jotka ovat ainoastaan korvausta yleishyödyllisistä palveluista, tulkittava siten, että maksu, joka kannetaan menettelyn lopuksi hävinneeltä asianosaiselta, joka velvoitetaan maksamaan tietty summa, on ainoastaan korvaus yleishyödyllisistä palveluista?